Lietuvos Respublikos diplomatinių atstovybių

ir konsulinių įstaigų ekonominių funkcijų

vykdymo taisyklių

1 priedas

**Lietuvos Respublikos ambasados Sakartvele**

**AKTUALIOS EKONOMINĖS INFORMACIJOS SUVESTINĖ**

2022 m. vasario mėn.

|  |  |  |  |
| --- | --- | --- | --- |
| DATA | PATEIKIAMOS INFORMACIJOS APIBENDRINIMAS | INFORMACIJOS ŠALTINIS | PASTABOS |
| **Lietuvos eksportuotojams aktuali informacija** | | | |
|  |  |  |  |
| **Investicijoms pritraukti į Lietuvą aktuali informacija** | | | |
|  |  |  |  |
| **Lietuvos verslo plėtrai aktuali informacija** | | | |
|  |  |  |  |
| **Lietuvos turizmo sektoriui aktuali informacija** | | | |
| 2022-02-07 | 2022 m. sausį pajamos iš turizmo atsigavo iki 80% 2019 m. lygio nepaisant „Omicron“ išplitimo. Turistų atvykimas (nakvynių) skaičius pasiekė 53,5 % 2019 m. sausio lygmens, tačiau atvykstančių vienai dienai skaičius, sudaręs apie 30 % visų tarptautinių atvykimų iki Covid-19 pandemijos, išliko nedidelis ir sudarė 10,3 % 2019 m. sausio lygio. 2022 m. sausį į Sakartvelą atvyko 177,1 tūkst. tarptautinių lankytojų (424,4 proc. daugiau nei per metus, skaičiuojami ir turistai, ir atvykę vienai dienai kartu), daugiausia iš Turkijos (17,9 % visų), Rusijos (16,0 %) ir Armėnijos (11,1 %). Pažymėtina, kad atvykėlių iš Ukrainos, Izraelio, Kazachstano, Saudo Arabijos ir Uzbekistano skaičius viršijo 2019 m. statistiką. Daugiausia lankytojų į Sakartvelą keliavo oru (50,3 %). Pajamos iš tarptautinių keliautojų sausį sudarė 114 mln. USD, tai apie 104 mln. USD daugiau, nei 2021 m. sausio mėn. – tačiau 79 milijonais mažiau, nei 2019 m. sausį. | <https://api.galtandtaggart.com/sites/default/files/2022-02/report/weekly-market-watch-february-7-2022_eng.pdf> ; <https://1tv.ge/en/news/number-of-intl-visits-up-424-4-in-georgia-in-january-2022/> ; <https://agenda.ge/en/news/2022/326> ; <https://api.galtandtaggart.com/sites/default/files/2022-02/report/tourism-market-watch-january-2022.pdf> |  |
| 2022-02-16 | Nuo gegužės 1 d. Vokietijos „Condor“ oro linijos pradės tiesioginius skrydžius iš Frankfurto į Tbilisį, o „Air Baltic“ nuo gegužės 2 dienos pirmą kartą pradės vykdyti tiesioginius skrydžius iš Rygos į Batumį. | <https://1tv.ge/en/news/german-condor-airlines-to-start-operating-in-georgia/> ; <https://1tv.ge/en/news/air-baltic-to-start-operating-in-batumi/> |  |
| 2022-02-23 | „Turkish Pegasus Airlines“ nuo gegužės 4 d. pradės skrydžius iš Izmiro į Tbilisį. | <https://1tv.ge/en/news/pegasus-airlines-to-begin-izmir-tbilisi-flights/> |  |
|  |  |  |  |
| **Bendradarbiavimui MTEPI1 srityse aktuali informacija** | | | |
|  |  |  |  |
| **Lietuvos ekonominiam saugumui aktuali informacija** | | | |
| 2022-02-28 | Rusijos valstybinio VTB banko Sakartvelo filialas nebegali vykdyti operacijų JAV doleriais, Didžiosios Britanijos svarais arba eurais po jam paskelbtų sankcijų. Sakartvelo nacionalinis bankas pareiškė, kad įvykdė sankcijas ir apribojo VTB sandorius atitinkama užsienio valiuta. Originaliame pareiškime NBG išreiškė pasirengimą suteikti VTB bankui finansinių išteklių, iškilus likvidumo poreikiams, bet netrukus buvo paskelbta, kad NBG „atidžiai stebi pokyčius ir yra pasirengęs apsaugoti indėlininkų interesus naudojant numatytas priemones pagal . tarptautinius standartus ir įstatymus“. Netrukus pranešta, kad VTB banko Sakartvelo filialas pardavė savo indėlių ir paskolų portfelį Kinijos Hualing grupei priklausančiam BasisBank. | <https://civil.ge/archives/475109> |  |
|  |  |  |  |
| **Bendra ekonominė informacija** | | | |
| 2022-02-01 | Sakartvelo nacionalinis bankas paliko nepakeistą refinansavimo palūkanų normą – 10,5 % per metus, nors infliacija šalyje jau pasiekė 13,9 %. | https://agenda.ge/en/news/2022/235; <https://civil.ge/archives/470696> ; <https://www.interpressnews.ge/en/article/118075-annual-inflation-rate-amounted-to-139> |  |
| 2022-02-07 | 2021 m. gruodžio mėnesį realusis BVP augimas sudarė 9,6 % per metus, o tai taip pat yra 0,9% daugiau, palyginti su 2019 m. gruodžiu. Per visus 2021 metus augimas turėtų siekti, preliminariais vertinimais, 10,6 % (-4,1 % pirmąjį ketvirtį, 28,9 % 2 ketvirtį, 9,1 % trečiąjį ketvirtį ir 9,5 % ketvirtąjį ketvirtį), lyginant su 2019 m., augimas sudaro 3,1 %. Prognozuojama, kad 2022 m. ekonomika augs 5,0 %. | <https://api.galtandtaggart.com/sites/default/files/2022-02/report/weekly-market-watch-february-7-2022_eng.pdf> |  |
| 2022-02-17 | Pasak Sakartvelo finansų ministro, 2021 m. šalies ekonomikos augimas siekė 10,6%, arba 2,5 karto daugiau, nei prognozuota, valstybės biudžetas 2021 m. pasipildė papildomai 1,5 milijardo larių, lėšos skirtos sveikatos apsaugos, infrastruktūros ir ekonomikos atkūrimo projektams, taip pat sumažėjo valstybės skola, kuri, prognozuojama, bus mažesnė nei 48 % BVP. Nepaisant to, opozicija sukritikavo ministrą, išreikšdama susirūpinimą dėl skurdo, silpno lario, nedarbo ir didėjančių komunalinių paslaugų kainų. | <https://1tv.ge/en/news/finance-minister-reports-to-parliament/> ; <https://agenda.ge/en/news/2022/349> ; <https://www.interpressnews.ge/en/article/118286-finance-minister-in-2022-in-addition-to-the-budget-deficit-the-government-debt-rate-will-be-also-reduced-to-48-percent-of-gdp> ; <https://www.interpressnews.ge/en/article/118288-giorgi-vashadze-to-minister-of-finance-how-long-should-we-be-afraid-to-enter-the-store-go-to-the-market-and-pay-utility-bills> |  |
| 2022-02-28 | Remiantis preliminariais Nacionalinės statistikos tarnybos (Geostat) vasario 28 d. paskelbtais skaičiavimais, Sakartvelo realusis BVP 2022 m. sausio mėnesį, , palyginti su 2021 m. sausiu, išaugo 18 procentų. | <https://civil.ge/archives/475770> |  |
| 2022-02-07 | „Geostat“ duomenimis, 2022 m. sausio mėnesį metinė infliacija siekė 13,9% - kaip ir praėjusį mėnesį. Infliaciją daugiausiai lėmė maisto ir nealkoholinių gėrimų kainų pokyčiai (+16,2 % per metus, +5,27 procentinio punkto), būsto, vandens, elektros, dujų ir kito kuro kainų pokyčiai (+44,8 % per metus, +3,69 p.p.), transporto (+16,2 % per metus, +2,08 p.p.) ir restoranų bei viešbučių paslaugų brangimas (+16,0 % m., +0,86 p.p.). Infliacija lyginant su praėjusiu mėnesiu sudarė 1,1 proc. Tikimės, kad 2022 m. vidutinė metinė infliacija sieks 4,9%. | <https://api.galtandtaggart.com/sites/default/files/2022-02/report/weekly-market-watch-february-7-2022_eng.pdf> |  |
| 2022-02-07 | Pasaulinė finansinių reitingų įmonė „Fitch Ratings“ patvirtino Sakartvelo ilgalaikio užsienio valiutos emitento reitingą „BB“ su „iš esmės stabilia“ perspektyva. „Fitch“ prognozuoja, kad 2022 m. Sakartvelo ekonomika augs 5,5 proc., o 2023 m. – 5,3 proc., be to, prognozuojamas turizmo sektoriaus atsigavimas. „Fitch“ taip pat tikisi, kad šalies nacionalinis bankas laikysis griežtos politikos 2022 m., prognozuodamas vidutinę 7,0 procentų infliaciją 2022 m. | <https://www.agenda.ge/en/news/2022/264> |  |
| 2022-02-09 | Sakartvelo užsienio skola išaugo 8,9% ir 2021 m. gruodžio 31 d. siekė 8,2 mlrd. USD. | <http://www.sarke.com/cgi/search/news.asp?Code=10064347> |  |
| 2022-02-14  2022-02-21 | Sakartvelo užsienio prekybos apyvarta 2022 m. sausio mėnesį, palyginti su tuo pačiu laikotarpiu pernai, išaugo 41,2% ir siekė 1,1 mlrd. JAV dolerių: eksporto vertė išaugo 47,6 proc. ir sudarė 331,3 mln. USD, o importas padidėjo 38,7 proc. iki 779,1 mln. Per visus 2021 m. Sakartvelo eksportas siekė 4,24 mlrd. USD, o importas – 10 mlrd. dolerių, bendra apyvarta siekė 14,31 mlrd. USD, o prekybos deficitas buvo 5,83 mlrd. USD. Svarbiausių prekybos partnerių sąraše pagal apyvartą buvo Turkija (168,7 mln. USD), Rusija – 128,6 mln. USD, Azerbaidžanas – 122 mln. USD, Kinija – 90,6 mln. USD, Ukraina – 65,2 mln. Tarp svarbiausių eksporto rinkų - Bulgarija (49,6 mln. USD), Azerbaidžanas (46,8 mln. USD), Rusija (42,7 mln. USD), Ukraina (31,6 mln. USD) ir Kinija (27,8 mln. USD), daugiausiai importuota iš Turkijos, Rusijos, Azerbaidžano, Kinijos ir JAV (atitinkamai 141,1 mln., 85,9 mln., 75,2 mln., 62,8 mln. ir 35,8 mln. USD). | <https://www.agenda.ge/en/news/2022/321> ; <https://civil.ge/archives/472554> ; <https://civil.ge/archives/473866> |  |
| 2022-02-18 | 2021 m. IV ketvirtį nedarbo lygis Sakartvele sumažėjo 1,4 procentinio punkto lyginant su atitinkamu praėjusių metų laikotarpiu ir siekė 19 procentų. | <https://www.interpressnews.ge/en/article/118295-unemployment-rate-reached-190-percent-in-georgia-in-fourth-quarter-of-2021> ; <https://www.agenda.ge/en/news/2022/362> |  |
|  |  |  |  |
| **Kita ekonominiam bendradarbiavimui aktuali informacija** | | | |
| 2022-02-03 | Ispanijos vandentvarkos įmonė FCC Aqualia įsigijo 80 % „Georgia Global Utilities“, Tbilisyje įsikūrusios vandens tiekimo ir atsinaujinančios energijos įmonės, aptarnaujančios beveik 1,4 milijono žmonių šalyje, už 180 mln. USD. „Georgia Global Utilities“ taip pat yra motininė „Georgian Water and Power“, tiekiančios geriamąjį vandenį 510 000 klientų Tbilisyje ir Mtskhetoje, bei „Rustavi Water“, aptarnaujančios 53000 namų ūkių, įmonė, taip pat valdo 8 hidroelektrines, kurių bendra galia 240 MW. | <https://civil.ge/archives/470822> |  |
| 2022-02-04 | Sakartvelo lariui toliau stiprėjant (1 JAV doleris pirmąkart skaičiuojant nuo 2020 m. birželio ėmė kainuoti mažiau 3 larių (1 USD – 2,9867 GEL), kainų augimas vis vien tęsiasi. | <https://civil.ge/archives/471028> |  |
| 2022-02-09 | Sakartvelo kultūros ministerija paminėjo karaliaus Dovydo IV, XII amžiaus valdovo, atminimo dieną, išleisdama būsimo kompiuterinio žaidimo Didgori mūšio (1121 m.) tema anonsą. Žaidimas skirtas pažymėti Sakartvelo karaliaus, dar žinomo Dovydo Statytojo vardu, pajėgų susidūrimo, palikimą vienijant ir kuriant karalystę. Ministerijos parama žaidimo gamybai – pirmas valstybės paramos tokiam projektui Sakartvele atvejis – skirta per valstybės institucijos paskelbtą konkursą siekiant populiarinti „Sakartvelo kultūrą, istoriją ir mitologiją“ skaitmeninėje laikmenoje kompanijAI „Celestial Dimension“. Žaidimas, sukurtas pagal „taktinės strategijos“ žanrą, kuriamas taip, kad istorinius aspektus, įrangą ir viduramžių epochos įvykius atspindėtų autentiškai, kūrėjus konsultavo istorikas M.Bakhtadze. Pergalė per tris valandas trukusį mūšį lėmė esminį politinės įtakos Kaukaze pokytį, nutolinusį Sakartvelą nuo musulmoniško pasaulio ir lėmusį karalystės suvienijimą kitais metais po mūšio. | <https://www.agenda.ge/en/news/2022/283> |  |
| 2022-02-08 | 2022 metų sausį Sakartvelas (123 įmonės) eksportavo 5,3 mln. butelių vyno į 35 šalis, tai yra 51 procentu daugiau, nei pernai tuo pačiu laikotarpiu. 43 % išaugo ir pajamos iš eksporto - iki 11,6 mln. USD. Į Lietuvą ją eksportuoti 117588 buteliai, augimas siekė 114 %. | <https://agenda.ge/en/news/2022/276> |  |
| 2022-02-14 | Kovo 1 d. pradedama vykdyti dar praėjusiais metais anonsuota didelės apimties valstybės užimtumo programa žmonėms, gaunantiems socialines išmokas. Kaip teigia ministras pirmininkas, iki 200 tūkstančių iš 600 tūkstančiai socialiai pažeidžiamų piliečių gali dirbti, tačiau jie yra visiškai demotyvuoti būti įdarbinti legaliai. | <https://www.interpressnews.ge/en/article/118224-irakli-gharibashvili-from-march-1-a-large-scale-public-employment-program-will-be-launched-for-people-receiving-social-benefits> |  |
| 2022-02-15 | Piniginės perlaidos į Sakartvelą iš užsienio 2022 m. sausio mėnesį siekė 168,8 mln. JAV dolerių, tai 12,7 % daugiau, nei 2021 m. sausį. Daugiausia pinigų atsiųsta iš Italijos (33,33 mln. USD), Rusijos (22,38 mln. USD), JAV (20,3 mln. USD). | <https://agenda.ge/en/news/2022/328> |  |
| 2022-02-16 | Naujausiame „Paveldo fondo“ ekonominės laisvės indekse (tarpvalstybinis tyrimas, kuriuo vertinamas 177 šalių ekonomikos valdymas ir verslo aplinka) Sakartvelo ekonominės laisvės balas yra 71,8, šalis užėmė 26 vietą visame sąraše ir 18 vietą tarp 45 Europos regiono šalių. Vis tik 2021 m. indekse Sakartvelas užėmė 12 vietą, o pagal ataskaitą šiemet pozicijos pablogėjo net 8 iš 12 kriterijų. Pirmoji vieta skirta Singapūrui, 7-ta – Estijai, Lietuva užėmė 17 vietą. | <https://www.heritage.org/index/> |  |
| 2022-02-24 | Kaip jau skelbta anksčiau, nuo kovo 1 d. uždrausta visa lošimų reklama, o jaunesni nei 25 metų piliečiai nebegalės naudotis lošimo svetainėmis. | <https://www.agenda.ge/en/news/2022/421> |  |
|  |  |  |  |

Parengė: LR ambasados Sakartvele įgaliotasis ministras S.Valainis; + 995322912933, +37070653124, [saulius.valainis@urm.lt](mailto:saulius.valainis@urm.lt)

\_\_\_\_\_\_\_\_\_\_\_\_\_\_\_\_\_\_\_\_\_

1 MTEPI – moksliniai tyrimai, eksperimentinė plėtra ir inovacijos